Mandagens uvejr har givet kraftige skybrud flere steder i landet, men inden de kraftige tordenbyger har meldt sin ankomst har man kunnet lade sig fascinere af et imponerende syn. En såkaldt gust front – på gammeldags dansk også kaldet en 'dravat' – har nemlig vist sig frem. Den spektakulære skyformation dannes på forsiden af en linje med tordenbyger, hvor luften fra undersiden af tordenbygen presses ud til siderne. På forsiden skubber den kolde luft varmere luft til vejrs, hvorved der dannes en langstrakt 'pølse', som kan dække det meste af horisonten. En dravat fungerer som et varsel om, at tordenvejret er i anmarch. Da man har kunnet se en dravat i hele landet, er TV 2 Vejret billedeindbakke nærmest flydt over i dravatbilleder. Når en dravat passerer, skifter vinden oftest retning, og den kan være meget stødende. Derfor kaldes den på engelsk som nævnt også en gust front. Gust betyder vindstød på engelsk. Se et udvalgt af de mange billeder herunder.

Opsummering:
Skyen kaldes for en dravat og dannes typisk i forbindelse med tordenbyger.